wickkiey/tamil-wikipedia-chunked huggingface dataset:
# அந்தமான் நிக்கோபார் தீவு மருத்துவ அறிவியல் நிறுவனம்

**அந்தமான் நிக்கோபார் தீவு மருத்துவ அறிவியல் நிறுவனம், போர்ட் பிளேர்** (*Andaman and Nicobar Islands Institute of Medical Sciences*) என்பது இந்தியாவின் போர்ட் பிளேரில் உள்ள ஒரு மருத்துவப் பள்ளியாகும். அந்தமான் & நிக்கோபார் தீவுகள் மருத்துவ அறிவியல் நிறுவனம் ஒன்றிய அரசின் நிறுவனமாகும். இது அந்தமான் & நிக்கோபார் நிர்வாகத்தின் கீழ் அந்தமான் & நிக்கோபார் மருத்துவ கல்வி மற்றும் ஆராய்ச்சி சங்கத்தின் நிதியுதவியுடன் நிறுவப்பட்ட கல்லூரி ஆகும். 'தற்போதுள்ள மாவட்ட/பரிந்துரைக்கப்பட்ட மருத்துவமனைகளுடன் இணைக்கப்பட்ட புதிய (58 கல்லூரிகள்) மருத்துவக் கல்லூரிகளை நிறுவுவதற்கான' மத்திய அரசின் நிதியுதவி திட்டத்தின் கீழ் மருத்துவப் பள்ளி நிறுவப்பட்டது. கல்லூரி ஒரு வருடத்திற்கும் குறைவான கால நேரத்தில் அமைக்கப்பட்டது.
# அந்தமான் நிக்கோபார் தீவு மருத்துவ அறிவியல் நிறுவனம்

## அமைவிடம்

அந்தமான் மற்றும் நிக்கோபார் தீவில் தெற்கு அந்தமான் மாவட்டம், அட்லாண்டா முனையில், தேசிய நினைவு சிறை வளாகம் அருகே தற்காலிகமாகச் செயல்பட்டது. புதிய வளாகம் கார்பின்ஸ் கோவ், தெற்கு முனையில் உள்ளது.
# அந்தமான் நிக்கோபார் தீவு மருத்துவ அறிவியல் நிறுவனம்

## மருத்துவமனை

ஜி. பி. பாந் மருத்துவமனை அந்தமான் நிக்கோபார் தீவு மக்களுக்கான மருத்துவமனையாகச் செயல்படுகிறது. இது கிட்டத்தட்ட அனைத்து பொதுவான சிறப்பு மருத்துவ வசதிகளையும் கொண்டுள்ளது. புதிய புறநோயாளிகள் பிரிவு, வரவேற்பு / மையப் பதிவு, நோய் கண்டறியும் ஆய்வகங்கள், இரத்த வங்கி மற்றும் கலையரங்கம் / விரிவுரை மண்டபம் ஆகியவை உள்ளன.
# அந்தமான் நிக்கோபார் தீவு மருத்துவ அறிவியல் நிறுவனம்

## துறைகள்

- மயக்கவியல்
- உடற்கூறியல்
- உயிர்வேதியியல்
- சமூக மருத்துவம்
- பல் மருத்துவம்
- தோல் மருத்துவம்
- காது மூக்கு தொண்டை
- தடயவியல் மருத்துவம்
- மருந்து
- நுண்ணுயிரியல்
- மகப்பேறியல் & பெண்ணோயியல்
- கண் மருத்துவம்
- எலும்பியல்
- குழந்தை மருத்துவம்
- நோயியல்
- மருந்தியல்
- உடலியல்
- மனநல மருத்துவம்
- கதிரியக்கவியல்
- அறுவை சிகிச்சை
- காசநோய் & மார்பு
# அந்தமான் நிக்கோபார் தீவு மருத்துவ அறிவியல் நிறுவனம்

## சேர்க்கை

கல்லூரியில் ஆண்டுதோறும் இளநிலை மருத்துவம் மற்றும் இளநிலை அறுவை சிகிச்சை பட்ட படிப்பில் 100 மாணவர்கள் சேர்த்துக்கொள்ளப் படுகின்றன. இவர்கள் தேசிய தகுதி மற்றும் நுழைவுத் தேர்வில் பெற்ற மதிப்பெண்கள் அடிப்படையில் தேர்ந்தெடுக்கப்படுகிறார்கள். 75 இடங்கள் அந்தமான் & நிக்கோபார் தீவுகளின் மாணவர்களுக்கும், 10 இடங்கள் வெளிநாடு வாழ் இந்தியர்களுக்கும், 15 இடங்கள் அகில இந்திய ஒதுக்கீட்டுக்கும் ஒதுக்கப்பட்டுள்ளன.
# தீயிடே

**தீயிடே** (*Thiidae*) என்பது பத்துக்காலிகள் என்ற ஓட்டுமீன் வரிசையில் உள்ள நண்டுகளின் குடும்பமாகும்.
# தீயிடே

## துணைக்குடும்பமும் பேரினங்களும்

தீயீடே குடும்பத்தில் இரண்டு துணைக் குடும்பங்கள் உள்ளன.  
- துணைக்குடும்பம் நாட்டிலோகோரிசிடினே <small>ஓர்ட்மேன், 1893</small>
- *நாட்டிலோகோரிசுடசு* <small>மில்னே எட்வர்ட்ஸ், 1837</small>
- துணைக் குடும்பம் தியானே <small>டானா, 1852</small>
- *தியா* <small>லீச், 1815</small>
# சிறு நண்டு

**சிறு நண்டு** (*Thumbnail crab*), *தியா சூடெலேடா* என்பது தீயிடே குடும்பத்தைச் சேர்ந்த பத்துக்காலிகள் சிற்றினம் ஆகும். இதன் மேலோடு மனித நகத்தினை ஒத்திருக்கிறது. நீண்ட முடிகளின் அடர்த்தியான விளிம்பில் தெளிவாகத் தெரியும். வெளிர் இளஞ்சிவப்பு முதல் பழுப்பு நிறம் வரை காணப்படுகின்றது. இது வடகடல், வடகிழக்கு அத்திலாந்திக்குப் பெருங்கடல் மற்றும் நடுநிலக் கடல் பகுதிகளில் காணப்படுகிறது. இரண்டு புதைபடிவ சிற்றினங்கள் தியா பேரினத்தின் அறியப்பட்டாலும், உயிருடன் உள்ள ஒரே சிற்றினம் இதுவாகும்.
# கோபால் சிங் குவாமி

**கோபால் சிங் குவாமி** (*Gopal Singh Qaumi*) இந்தியாவைச் சேந்த ஒரு சமூகச் செயற்பாட்டாளர் ஆவார். குருத்வாரா சீர்திருத்த இயக்கத்தின் தீவிர உறுப்பினராக இவர் இருந்தார். சிரோமணி குருத்வாரா பிரபந்தக் குழுவின் தலைவராக ஒரு நாள் மட்டுமே பணியாற்றினார், இது வரை இவ்வமைப்பின் மிகக் குறுகிய காலம் தலைவராக இருந்தவர் என்றும் அறியப்படுகிறார். சுதந்திரப் போராட்டத்தின் போது 13 ஆண்டுகள் சிறையில் இருந்தார். சைமன் கமிசன் புறக்கணிப்பு, வெள்ளையனே வெளியேறு இயக்கம், குரு கா பாக் மோர்ச்சா போன்ற இயக்கங்களில் தீவிரமாகப் பங்கேற்று சிறையில் 64 நாட்கள் உண்ணாவிரதம் இருந்தார். 1975 ஆம் ஆண்டு ஆக்த்து மாதம் 15 ஆம் தேதியன்று இந்திய அரசு இவருக்கு தாம்ரா பத்ரா விருது வழங்கி சிறப்பித்தது. சிரோமணி அகாலி தளத்தின் தலைவராகவும் கோபால் சிங் குவாமி இருந்தார். He also remained the President of Shiromani Akali Dal. 1897 ஆம் ஆண்டு முதல் 1975 ஆம் ஆண்டு காலத்தில் இவர் வாழ்ந்தார்.
# அன்விதா கொல்லிப்பாறை

**அன்விதா கொல்லிப்பாறை** (*Anvitha Kollipara*) இந்திய-அமெரிக்க சமூக ஆர்வலர் ஆவார். 2006 ஆம் ஆண்டு மார்ச்சு மாதம் 18 ஆம் தேதியன்று இவர் பிறந்தார். கேர்குட்டு என்ற தன்னார்வ தொண்டு நிறுவனத்தை நிறுவினார். தெலுங்கானா அரசாங்கத்தால் அங்கீகரிக்கப்பட்ட நெக்சுட்டீன் நிறுவனத்திலும் பணிபுரிகிறார்.
# அன்விதா கொல்லிப்பாறை

## வாழ்க்கைக் குறிப்பு

அன்விதா கொல்லிப்பாறை கனெக்டிகட்டில் உள்ள நியூ ஏவனில் 2006 ஆம் ஆண்டு மார்ச்சு மாதம் 18 ஆம் தேதியன்று வாசு கொல்லிப்பாறை மற்றும் சந்தியா கொல்லிப்பாறை தம்பதியருக்கு மகளாகப் பிறந்தார். வட கரோலினாவில் பல ஆண்டுகள் வாழ்ந்த பிறகு, இவரது குடும்பம் மீண்டும் ஐதராபாத்து திரும்பியது. அன்விதா கொல்லிப்பாறை விவாதம், அரசியல் நிகழ்வுகளில் பொதுப் பேச்சு, குச்சிப்புடி நடனம் ஆகியவற்றில் தீவிரமாக ஈடுபட்டார். தனது 11 ஆவது வயதில் அன்விதா 16 வயதுக்குட்பட்டவர்களுக்கான தேசிய பிரிவில் விவாதப் போட்டியில் வென்றார். நியூ இந்தியன் எக்சுபிரசு மற்றும் எடெக்சின் 75ஆவது இந்திய சுதந்திர தின விழாவில் சிறப்புப் பேச்சாளராக இருந்தார்.
# அன்விதா கொல்லிப்பாறை

## தொழில்

தன்னுடைய 14 வயதில் கோவிட்-19 நெருக்கடியின் போது தனது நண்பர்கள் குழுவுடன் சேர்ந்து கேர்குட்டு என்ற தொண்டு நிறுவனத்தை நிறுவினார். குழுவானது குறைந்த வளங்கள் காரணமாக அதிக ஆபத்தில் இருந்த அருகாமையில் முதியோர் இல்லங்களைக் கண்டறிந்தது அவ்வீடுகளுக்கான மருத்துவப் பொருட்களுக்கான பணத்தை திரட்டியது.  
ஆற்றல் சுவராச்சு அறக்கட்டளையுடன் கூட்டு சேர்ந்து, தனிப்பட்ட குழந்தைகளுக்கு நூற்றுக்கணக்கான சூரிய விளக்குகளை வழங்குவதற்காக, புதுப்பிக்கத்தக்க ஆற்றலின் நன்மைகளைப் பற்றி அவர்களுக்குக் கற்பித்தார்.
# இட்டிக்கல் அகரம்

**இட்டிக்கல் அகரம்** (*Ittikkal agaram*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், கிருட்டிணகிரி ஊராட்சி ஒன்றியத்தின், இட்டிக்கல் அகரம் ஊராட்சிக்கு உட்பட்ட ஒரு சிற்றூர் ஆகும்.
# இட்டிக்கல் அகரம்

## அமைவிடம்

இட்டிக்கல் அகரம் ஊரானது கிருஷ்ணகிரி- இராயக்கோட்டை சாலையில் கிருஷ்ணகிரியிலிருந்து சுமார் 14 கிலோமீட்டர் கடந்த பிறகு நெடுஞ்சாலையில் இருந்து பிரிந்து செல்லும் கிராம சாலையில் இரண்டு கிலோமீட்டர் தொலைவில் உள்ளது. மாநிலத் தலைநகரான சென்னையில் இருந்து 297 கிலோமீட்டர் தொலைவிலும் உள்ளது.
# இட்டிக்கல் அகரம்

## பெருங்கற்காலச் சின்னங்கள்

இட்டிக்கல் அகரத்தின் வடக்கு பகுதியில் காட்டுப் பகுதி உள்ளது. அங்கு பெருங்கற்காலத்தைச் சேர்ந்த 100 இக்கும் மேற்பட்ட கல்பதுக்கை ஈமச்சின்னங்கள் காணப்படுகின்றன.  
இங்கு சில கல்வட்டங்களில், கல்லறைக்கும் கல்வட்டத்திற்கும் இடைப்பட்ட பகுதியில் இயற்கையாக கிடைக்கும் சில சிறிய கற்களைக் குவித்ததுபோல் அடுக்கி உயரமாக அமைக்கபட்டுள்ளது.
# இட்டிக்கல் அகரம்

## ஊரில் உள்ள கோயில்கள்

- இட்டிக்கல் அகரம் கங்கா தேவர் கோயில்
- இட்டிக்கல் அகரம் செல்லியம்மன் கோயில்
# சோடியம் பியூமரேட்டு

**சோடியம் பியூமரேட்டு** (*Sodium fumarate*) C<sub>4</sub>H<sub>2</sub>Na<sub>2</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இரு சோடியம் பியூமரேட்டு என்ற பெயராலும் இது அழைக்கப்படுகிறது. பியூமரிக் அமிலத்தின் சோடியம் உப்பு எனவும் இது வகைப்படுத்தப்படுகிறது. பதப்படுத்தப்பட்ட உணவுகளில் அமிலத்தன்மை சீராக்கியாக சோடியம் பியூமரேட்டு பயன்படுத்தப்படுகிறது. சோடியம் பியூமரேட்டும் பியூமரிக் அமிலமும் சில நேரங்களில் காற்றில்லா நுண்ணுயிரிகளின் சாகுபடியில் முனைய எலக்ட்ரான் ஏற்பிகளாகப் பயன்படுத்தப்படுகின்றன.  
மணமற்றதாக வெள்ளை நிறத்தில் படிக தூளாக சோடியம் பியூமரேட்டு தோன்றுகிறது. இது தண்ணீரில் கரையும். .
# வேடர் தட்டக்கல்

**வேடர் தட்டக்கல்** (*Vedar thattakal*) என்பது இந்தியாவின், தமிழ்நாடு மாநிலம், கிருட்டிணகிரி மாவட்டத்தில் உள்ள ஒரு சிற்றூர் ஆகும்.
# வேடர் தட்டக்கல்

## அமைவிடம்

வேடர் தட்டக்கலானது தட்டக்கல் மலையின் அடிவாரத்தில் அமைந்துள்ளது. இந்த ஊர் காவேரிப்பட்டணம்- சந்தூர் சாலையில் சந்தூரில் இருந்து ஐந்து கிலோதீட்டர் தொலைவில் உள்ளது. மற்றோரு பாதையில், கிருஷ்ணகிரி- போச்சம்பள்ளி சாலையில் கிருஷ்ணகிரியில் இருந்து சுமார் 13 கிலோமீட்டர் தொலைவில் வேலம்பட்டி வழியாக சென்றடையலாம்.
# வேடர் தட்டக்கல்

## பெருங்கற்காலச் சின்னங்கள்

வேடர் தட்டக்கலின் உட்பகுதியிலும், மலையடிவாரக் கிழக்குப் பகுதியிலும், *பாண்டவர் குட்டை* என்றும் *பாண்டுவருவர் ராயலு* என்றும் அழைக்கப்படும் இடங்களில் பெருங்கற்கால ஈமச்சின்னங்கள் காணப்படுகின்றன. இவை *கல்பதுக்கையுடன் கூடிய கல்வட்டங்கள்* என்று வகைப்படுத்தபடுகின்றன. இவை நான்கு பெரிய கற்பலகைகள் ஒன்றையொன்று சேர்த்து நடப்பட்டு அமைக்கபட்டுள்ளன. இந்த கல்பதுக்கைகளின் கிழக்குப் பக்கம் இடுதுளை செதுக்கபட்டுள்ளது. இந்தக் கற்பலகைகள் 0.15 மீட்டர் கனத்துடன், 3.5 மீட்டர் நீளமும், 2.5 மீட்டர் அகலமும், 1.5 மீட்டர் உயரமும் கொண்டவையாக உள்ளன. இந்த கல்லறை மிக கனமான மூடுகல்லால் மூடப்பட்டுள்ளது. மூடுகல் 0.40 மீட்டர் தடிமனுள்ளதாக, 3.90 மீட்டர் நீளமும், 2.9 மீட்டர் அகலமும் கொண்டுள்ளது. இந்த மூடு கல்லின் மேற்புறத்தில் சிறிய குழிவடிவங்கள் பலகை முழுவதும் செதுக்கபட்டுள்ளன. இவ்வாறான குழிகள் குருவிநாயனப்பள்ளியில் உள்ள சின்னங்களிலும் காணப்படுகின்றன. வேடர் தட்டக்கலின் கல்பதுக்கைகள் பலவும் மன் அரிப்பால் சேதமுற்றும் வெளியே தெரிபவனாகவும் உள்ளன. இந்த கல் பதுக்கைகளைச் சுற்றி கல்வட்டங்கள் 5 மீட்டர் முதல் 13 மீட்டர் விட்டம் கொண்டவையாக பல அளவுகளில் அமைக்கப்பட்டுள்ளன. இந்தக் கல்வட்டங்களாது இயற்கையாக கிடைக்கும் கரடு முரடான உருண்டைக் கற்களைக் கொண்டு அமைக்கபட்டுள்ளன.  
இங்கு உள்ள கல்திட்டை ஒன்றில், இடுதுளைக்கு நேர் எதிரே மேற்கு பக்க கற்பலகையின் உட்புறத்தில் வெள்ளை வண்ணத்தில் ஓவியங்கள் தீட்டபட்டுள்ளன.
# ஜீவா பூங்கா

**ஜீவா பூங்கா** என்பது இந்திய தீபகற்பத்தின் தமிழ்நாடு மாநிலத்தில் அமையப் பெற்றுள்ள ஒரு பூங்காவாகும்.  
சென்னை மாவட்டத்தின் தியாகராய நகர் புறநகர்ப் பகுதியில், கடல் மட்டத்திலிருந்து சுமார் 59 மீட்டர் உயரத்தில் அமைந்துள்ள ஜீவா பூங்காவின் புவியியல் ஆள்கூறுகள் ஆகும்.  
சென்னையிலுள்ள இலவச வை-ஃபை கிடைக்கும் 49 இடங்களில் ஜீவா பூங்காவும் ஒன்று. பெருநகர சென்னை மாநகராட்சி பராமரிப்பில் இருக்கும் 525 பூங்காக்களில் ஜீவா பூங்காவும் ஒன்றாகும்.
# எலியாசு டேவிட் எசுரா

**எலியாசு டேவிட் எசுரா** (*Elias David Ezra*) இந்தியாவின் மேற்கு வங்காள மாநிலம் கொல்கத்தாவைச் சேர்ந்த ஒரு வள்ளல் ஆவார். 1830 ஆம் ஆண்டு பிப்ரவரி மாதம் 20 ஆம் தேதியன்றூ இவர் பிறந்தார். கொல்கத்தா நகரத்தின் பாக்தாதி யூத சமூகத்தைச் சேர்ந்த இவர் அங்கு ஒரு சொத்து உரிமையாளராக வாழ்ந்தார். இவர் எலியாசு டேவிட் இயோசப்பு எசுரா என்ற பெயராலும் அறியப்படுகிறார்.  
1882 ஆம் ஆண்டில் இறந்த வணிகர் டேவிட் இயோசப் எசுராவின் மூத்த மகனாக லியாசு டேவிட் எசுரா அறியப்படுகிறார். எலியாசு தனது தந்தையின் நினைவாக
1884 ஆம் ஆண்டில் மேகன் டேவிட் வழிபாட்டு ஆலயத்தைக் கட்டினார்.  
எலியாசு டேவிட் எசுரா பம்பாயின் சர் டேவிட் சாசூனின் மகள் மொசெல்லே சாசூனை மணந்து கொண்டார்.  
சர் டேவிட் எசுரா மற்றும் ஆல்பிரட் எசுரா என்று இத்தம்பதியருக்கு இரண்டு மகன்கள் பிறந்தனர்.  
1886 ஆம் ஆண்டு பிப்ரவரி மாதம் 3 ஆம் தேதியன்று எலியாசு டேவிட் எசுரா காலமானார்.
# போச்சம்பள்ளி

**போச்சம்பள்ளி** (*Pochampalli*) என்பது கீழ்கண்டவற்றைக் குறிக்கலாம் :  
- போச்சம்பள்ளி, இந்தியாவின், தமிழ்நாட்டின், கிருஷ்ணகிரி மாவட்டத்தில் உள்ள ஒரு நகரம்
- போச்சம்பள்ளி வட்டம்
- போச்சம்பள்ளி சந்தை
- போச்சம்பள்ளி ஊராட்சி
- பூடன் போச்சம்பள்ளி, இந்தியாவின் தெலுங்கானாவின் நல்கொண்டா மாவட்டத்தில் உள்ள ஒரு மண்டலம்
- போச்சம்பள்ளி புடவை, பூதன் போச்சம்பள்ளியில் தயாரிக்கப்படுவது
- குண்ட்லபோச்சம்பள்ளி, அல்லது குண்ட்லா போச்சம்பள்ளி, இந்தியாவின் தெலுங்கானா மாநிலத்தில் உள்ள ரங்காரெட்டி மாவட்டத்தில் உள்ள ஒரு சிற்றூர்.
# கில் நகர் பூங்கா

**கில் நகர் பூங்கா** என்பது இந்திய தீபகற்பத்தின் தமிழ்நாடு மாநிலத்தில் அமையப் பெற்றுள்ள ஒரு பூங்காவாகும்.  
சென்னை மாவட்டத்தின் சூளைமேடு புறநகர்ப் பகுதியில், கடல் மட்டத்திலிருந்து சுமார் 58 மீட்டர் உயரத்தில் அமைந்துள்ள கில் நகர் பூங்காவின் புவியியல் ஆள்கூறுகள், ஆகும்.  
சென்னை பூங்காக்கள் பட்டியலில் கில் நகர் பூங்காவும் ஒன்றாகும்.
# சென்னசந்திரம், ஒசூர்

**சென்னசந்திரம்** (*Chennasandiram*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஒசூர் மாநகராட்சிக்கு உட்பட்ட ஒரு சிற்றூர் ஆகும்.  
ஒசூர் நகராட்சியானது மாநகராட்சியாக தரம் உயர்த்தப்படுவதாக அறிவிக்கப்பட்டதையடுத்து, இந்த ஊரும் இந்த ஊர் அடங்கிய சென்னசந்திரம் ஊராட்சியும் ஒசூர் நகராட்சியுடன் 2019ஆம் ஆண்டு இணைக்கப்பட்டது.
# சென்னசந்திரம், ஒசூர்

## அமைவிடம்

சென்னசந்திரமானது மாவட்ட தலைநகரான கிருஷ்ணகிரியிலிருந்து 52 கிலோமீட்டர் தொலைவிலும், ஒசூர் வட்டாட்சியர் அலுவலகத்தில் இருந்து 6 கிலோமீட்டர் தொலைவிலும் உள்ளது.
# சென்னசந்திரம், ஒசூர்

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 90 வீடுகள் உள்ளன. கிராமத்தின் மொத்த மக்கள் தொகையானது 365 ஆகும். இதில் பெண்களின் எண்ணிக்கை 175 என்றும், ஆண்களின் எண்ணிக்கை 190 என்றும் இருந்தது. கல்வியறிவு பெற்றவர்கள் விகிதம் 56.71% என்று இருந்தது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# இசுட்ரோன்சியம் லாக்டேட்டு

**இசுட்ரோன்சியம் லாக்டேட்டு** (*Strontium lactate*) C<sub>6</sub>H<sub>10</sub>O<sub>6</sub>Sr என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். இசுட்ரோன்சியமும் லாக்டிக் அமிலமும் சேர்ந்து இச்சேர்மம் உருவாகிறது. இசுட்ரோன்சியம் லாக்டேட்டு நிலைப்புத்தன்மையுடனும் கதிரியக்கப் பண்பு அற்றதாகவும் காணப்படுகிறது.
# இசுட்ரோன்சியம் லாக்டேட்டு

## தயாரிப்பு

இசுட்ரோன்சியம் கார்பனேட்டு அல்லது இசுட்ரோன்சியம் ஐதராக்சைடுடுடன் மிதமான நீர்த்த லாக்டிக் அமிலத்தை சேர்த்து நடுநிலையாக்கல் வினைக்கு உட்படுத்துவதன் மூலம் இசுட்ரோன்சியம் லாக்டேட்டு சேர்மத்தைப் பெறலாம்.
# இசுட்ரோன்சியம் லாக்டேட்டு

## இயற்பியல் பண்புகள்

வெண்மை நிற தூளாக உருவாகும் இச்சேர்மம் தண்ணீரில் கரையாது.
# ஜீனூர்

**ஜீனூர்** (*Jeenoor*) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், வேப்பனப்பள்ளி ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இந்த ஊர் சின்னமனவாரனப்பள்ளி ஊராட்சிக்கு உட்பட்டது.
# ஜீனூர்

## அமைவிடம்

இந்த ஊரானது மாவட்ட தலைநகரான கிருஷ்ணகிரியில் இருந்து வேப்பனபள்ளி செல்லும் சாலையில் 20 கிலோமீட்டர் தொலைவில் உள்ளது. இந்த ஊர் மாநிலத் தலைநகரான சென்னையில் இருந்து 270 கிலோமீட்டர் தொலைவில் உள்ளது.
# ஜீனூர்

## பெருங்கற்காலச் சின்னங்கள்

ஜீனூரில் கல்பதுக்கையுடன் கூடிய கல்வட்டத்தில் பலவகையிலும் சிறப்புவாய்ந்த ஈமப் பேழை கண்டறியப்பட்டுள்ளது. மண்ணால் செய்யப்பட்ட இந்த ஈமப்பேழை நீண்ட தொட்டியைப் போன்ற அமைப்புடன் உள்ளது. இந்த பேழையின் வாய் பகுதி தடித்தும் உருண்டும் உள்ளது. பேழையின் அடிப்பகுதியில் வரிசைக்கு எட்டு கால்கள் என மூன்று வரிசையில் மொத்தம் 24 கால்கள் உள்ளன. இந்தக் கால்கள் உருண்டை வடிவத்திலும் கீழ்பகுதி சற்று தடித்தும் காணப்படுகின்றன. இங்கு கண்டெடுக்கபட்ட ஈமப்பேழையானது தருமபுரி தொல்லியல் அருங்காட்சியகத்தில் காட்சிக்கு வைக்கப்பட்டுள்ளது.
# தும்பாட் தொடருந்து நிலையம்

**தும்பாட் தொடருந்து நிலையம்** (ஆங்கிலம்: *Tumpat Railway Station* மலாய்: *Stesen Keretapi Tumpat*); சீனம்: 道北火车站) என்பது தீபகற்ப மலேசியாவின் கிழக்கு கரைப் பகுதியில், கிளாந்தான் மாநிலத்தின் வடக்குப் பகுதியில் தும்பாட் நகரில், தாய்லாந்து நாட்டிற்கு அருகில் உள்ள ஒரு தொடருந்து நிலையம் ஆகும்.  
கிளாந்தான் மாநிலத் தலைநகர் கோத்தா பாரு நகரத்தில் இருந்து 15 கி.மீ. தொலைவில் உள்ளது. அத்துடன் மலேசியக் கிழக்கு கடற்கரை தொடருந்து சேவையின் (*KTM East Coast Railway Line*) வடக்கு இறுதி முனையில் உள்ளது.
# தும்பாட் தொடருந்து நிலையம்

## பொது

2018-ஆம் ஆண்டில், தும்பாட் தொடருந்து நிலையம் ஒரு நாளைக்கு 1,500 பேருக்கு சேவை செய்யும் வகையில் மேம்படுத்தப்பட்டது. இந்த நிலையத்தின் வளாகம் 4.7 எக்டர் பரப்பளவில் 13 தொடருந்து பெட்டிகளுக்கு இடமளிக்கும் வகையில் தொடருந்து நிறுத்தங்கள் அமைக்கப்பட்டுள்ளன.
# தும்பாட் தொடருந்து நிலையம்

## தொடருந்து சேவைகள்

- ராக்யாட் தீமோரான் விரைவு தொடருந்து 26/27 தும்பாட்-ஜொகூர் செண்ட்ரல் - (*Ekspres Rakyat Timuran 26/27 Tumpat–JB Sentral*)
- தீமோர் சிற்றிடைப் போக்குவரத்து 51/52/57/60 தும்பாட்-குவா மூசாங் - (*Shuttle Timur 51/52/57/60 Tumpat–Gua Musang*)
- தீமோர் சிற்றிடைப் போக்குவரத்து 51/52/57/60 தும்பாட்-தாபோங் - (*Shuttle Timur 55/56 Tumpat–Dabong*)
# வி. ஸ்ரீராம்

**ஸ்ரீராம் வெங்கடகிருஷ்ணன்** (**Sriram Venkatakrishnan**) (பிறப்பு: 22 சூன் 1966), இந்தியப் பத்திரிக்கையாளர், தொழிலபதிபர், இசை வரலாற்று ஆசிரியர் மற்றும் பாரம்பரியங்களைப் போற்றும் ஆர்வலர் ஆவார். இவர் தனது பள்ளிக் கல்வியை சென்னை மற்றும் கொல்கத்தாவில் முடித்தார். 1987ல் தில்லி பல்கலைக்கழகத்தில் இளநிலை பொறியியல் மற்றும் முதுநிலை வணிக மேலாண்மையில் சந்தை & விளம்பரப் படிப்புகளைப் பயின்றார். தனது குடும்பத் தொழிலான
தொழிலக நீரியல் சேமக்கலன்கள் மற்றும் மென்பொருள் நிறுவனத்தில் சேர்வதற்கு முன்னர், சிறீராம் சந்தை மற்றும் விளம்பர நிறுவனங்களில் பணிபுரிந்தார். சிறீராம் தற்போது சென்னை மற்றும் அதனைச் சுற்றிய பகுதிகளின் வரலாறுகளை ஆவணப்படுத்திக் கொண்டு வருகிறார்.
# வி. ஸ்ரீராம்

## சென்னை பாரம்பரிய நடைபயணங்கள்

சென்னை பாரம்பரிய நடைப்பயணத்தின் முன்னோடியான சிறீராம் 1999ம் ஆண்டில் மைலாப்பூரில் முதல் பாரம்பரிய நடைபயணத்தைத் துவக்கி வைத்தார். இவரின் சென்னை நடைபயணம் பலரால் கவரப்பட்டதால், மாதாந்திர சென்னை நகர நடைபயணம் மற்றும் சென்னை அருகே உள்ள பல பகுதிகளுக்குப் பரவியது. 2018 முடிய சிறீரம் தனது குழுவினரோடு சென்னை மற்றும் அதனருகில் உள்ள இடங்களில் உள்ள 75 வரலாற்று முக்கியத்துவமான இடங்களுக்கு சுற்றுப்பயணங்களை மேற்கொண்டார்.
# வி. ஸ்ரீராம்

## பிற தகவல்கள்

தி இந்து நாளிதழில் தனது படைப்புகளை வெளியிட்டுள்ளார். சு. முத்தையா ஆசிரியாகக் கொண்டு மாத இருமுறை வெளியாகும் இசை இதழின் கூடுதல் ஆசிரியர் ஆவார். சிறீராம் சென்னையில் உள்ள மியூசிக் அகாதமியின் நான்கு செயலாளர்களில் ஒருவராக உள்ளார். சிறிராமின் வலைதளத்தில் சென்னையின் பாரம்பரியம் மற்றும் கருநாடக இசை குறித்து எழுதி வருகிறார்.
# வி. ஸ்ரீராம்

## படைப்புகள்

-
-
-
-
-
-
-
-
-
-
-
-
-
-
-
-
# மை லேடீஸ் பூங்கா

**மை லேடீஸ் பூங்கா** என்பது இந்திய தீபகற்பத்தின் தமிழ்நாடு மாநிலத்தில் சென்னை மாவட்டத்தின் பெரியமேடு புறநகர்ப் பகுதியில் அமையப் பெற்றுள்ள ஒரு பூங்காவாகும்.  
கடல் மட்டத்திலிருந்து சுமார் 58 மீட்டர் உயரத்தில் அமைந்துள்ள மை லேடீஸ் பூங்காவின் புவியியல் ஆள்கூறுகள், ஆகும்.  
மன அழுத்தத்திற்கு அருமருந்தாகத் திகழும் யோகா இலவசமாகக் கற்றுக் கொடுக்கப்படும் பூங்காக்களில் மை லேடீஸ் பூங்காவும் ஒன்றாகும். இப்பூங்காவுடன் இணைந்த நீச்சல் குளம் ஒன்றும் உள்ளது.  
பெருநகர சென்னை மாநகராட்சி பராமரிப்பில் இயங்கி வரும் 525 பூங்காக்களில் மை லேடீஸ் பூங்காவும் ஒன்றாகும்.
# குந்தர் நெளிவு அரணை

## சொற்பிறப்பியல்

இதன் சிற்றினப் பெயரான குந்தேரி செருமனியில் பிறந்த பிரித்தானிய ஊர்வனவியலாளர்ஆல்பர்ட் குந்தரின் நினைவாக இடப்பட்டது.
# குந்தர் நெளிவு அரணை

## புவியியல் வரம்பு

*ரியோபோ குந்தேரி* பழைய பம்பாய் மாகாண இடங்களான மாத்தேரன், சோலாப்பூர், குர்துவாடி, பெல்காம் மற்றும் வடகன்னடம் போன்ற பகுதிகளில் காணப்படுகிறது.
# பிரேமா நரேந்திர புராவு

**பிரேமா நரேந்திர புராவு** (*Prema Narendra Purao*) இந்திய நாட்டைச் சேர்ந்த ஒரு சமூக சேவகர் ஆவார். ஒரு சுதந்திரப் போராட்ட வீரராகவும் நன்கு அறியப்படுகிறார். ஆதரவற்ற பெண்கள் மற்றும் குழந்தைகளின் மேம்பாட்டிற்காக பணியாற்றும் ஓர் அரசு சாரா அமைப்பான அன்னபூர்ணா மகிளா மண்டல் என்ற அமைப்பை இவர் 1975 ஆம் ஆண்டில் நிறுவினார். கோவா விடுதலை இயக்கத்தில் ஈடுபட்டார். இந்திய அரசு 2002 ஆம் ஆண்டில் நான்காவது உயரிய இந்திய குடிமகன் விருதான பத்மசிறீ விருதை பிரேமா நரேந்திர புராவு வழங்கி சிறப்பித்தது.
# பிரேமா நரேந்திர புராவு

## இதையும் காண்க

- கோவா விடுதலை இயக்கம்
# ஏய்ன்றிச் கிளாசென்

**ஏய்ன்றிச் கிளாசென்** (பிறப்பு: ஜூலை 30, 1991) ஒரு தென்னாப்பிரிக்க துடுப்பாட்டக்காரர். இவர் தென்னாப்பிரிக்க தேசிய துடுப்பாட்ட அணிக்காக விளையாடுகிறார். 2015 ஆப்பிரிக்கா இருபது20 கோப்பைக்கான நொதேர்ன்ஸ் துடுப்பாட்ட அணியில் சேர்க்கப்பட்டார். பிப்ரவரி 2021 இல், கிளாசென் முதல் முறையாக தென்னாப்பிரிக்க இருபது20 போட்டியொன்றில் அணித்தலைவராக விளையாடினர். 21 மார்ச் 2023 அன்று, மேற்கிந்தியத் தீவுகளுக்கு எதிரான போட்டியில், கிளாசென் தனது இரண்டாவது ஒருநாள் சதத்தை 54 பந்துகளில் அடித்தார்.
# ஏய்ன்றிச் கிளாசென்

## உள்ளூர் மற்றும் இருபது20 வாழ்க்கை

2 ஏப்ரல் 2018 அன்று, ஸ்டீவ் ஸ்மித்துக்குப் பதிலாக இந்தியன் பிரீமியர் லீக் அணியான ராஜஸ்தான் ராயல்ஸில் கிளாசன் சேர்ந்தார்.  
ஜூன் 2018 இல், 2018-19 பருவகாலத்துக்கான டைட்டன்ஸ் அணியில் கிளாசென் பெயரிடப்பட்டார். அக்டோபர் 2018 இல், இம்சான்சி சூப்பர் லீக் இருபது20 போட்டியின் முதல் தொடரில் டர்பன் ஹீட் அணியில் அவர் இடம் பெற்றார்.  
டிசம்பர் 2018 இல், 2019 இந்தியன் பிரீமியர் லீக்கிற்கான வீரர்கள் ஏலத்தில் ராயல் சேலஞ்சர்ஸ் பெங்களூர் கிளாசெனை வாங்கியது. ஜூன் 2019 இல், அவர் 2019 குளோபல் இருபது20 கனடா போட்டியில் டொராண்டோ நேஷனல்ஸ் அணிக்காக விளையாடத் தேர்ந்தெடுக்கப்பட்டார். ஜூலை 2019 இல், யூரோ இ20 ஸ்லாம் துடுப்பாட்டப் போட்டியின் முதல் தொடரில் கிளாஸ்கோ ஜெயண்ட்ஸ் அணிக்காக விளையாடத் தேர்ந்தெடுக்கப்பட்டார். இருப்பினும், அடுத்த மாதம் போட்டி கைவிடப்பட்டது.  
ஏப்ரல் 2021 இல், தென்னாப்பிரிக்காவில் 2021-22 கிரிக்கெட் பருவகாலத்துக்கு முன்னதாக, நொதேர்ன்ஸ் அணியில் கிளாசென் பெயரிடப்பட்டார்.  
2023 இந்தியன் பிரீமியர் லீக்கில் விளையாடுவதற்காக சன்ரைசர்ஸ் ஹைதராபாத் அணியால் வாங்கப்பட்டார்.  
பிப்ரவரி 2023 இல், கிளாசென் தென்னபிரிக்கா20 போட்டியில் இரண்டாவது சதத்தை அடித்தார், பிரிட்டோரியா கேபிடல்ஸுக்கு எதிராக டர்பனின் சூப்பர் ஜெயண்ட்ஸ் அணிக்காக 44 பந்துகளில் ஆட்டமிழக்காமல் 104 ஓட்டங்கள் எடுத்தார். மே 2023 இல், அவர் தனது முன்னாள் அணியான பெங்களூருக்கு எதிராக 51 பந்துகளில் 104 ஓட்டங்கள் எடுத்து தனது முதல் ஐபிஎல் சதத்தையும் பதிவு செய்தார்.
# ஏய்ன்றிச் கிளாசென்

## பன்னாட்டுப் போட்டிகள்

பிப்ரவரி 2017 இல், நியூசிலாந்துக்கு எதிரான தொடருக்கான தென்னாப்பிரிக்காவின் தேர்வுத் துடுப்பாட்ட அணியில் கிளாசென் பெயரிடப்பட்டார் எனினும் எந்தப் போட்டியிலும் விளையாடவில்லை.  
பிப்ரவரி 2018 இல், இந்தியாவுக்கு எதிரான தொடருக்கான தென்னாப்பிரிக்காவின் ஒருநாள் பன்னாட்டு (ODI) அணியில், காயமடைந்த குயின்டன் டி காக்கிற்குப் பதிலாக கிளாசன் சேர்க்கப்பட்டார். அவர் 7 பிப்ரவரி 2018 அன்று இந்தியாவுக்கு எதிராக தனது ஒருநாள் போட்டியில் அறிமுகமானார் இந்திய அணிக்கு எதிரான நான்காவது ஒருநாள் போட்டியில் 27 பந்துகளில் 43 ஓட்டங்களை எடுத்து, தனது இரண்டாவது ஒருநாள் போட்டியில் தனது முதல் சர்வதேச ஆட்ட நாயகன் விருதை வென்றார்.  
அதே மாதத்தில், தென்னாப்பிரிக்கா பன்னாட்டு இருபது20 அணியிலும், இந்தியாவுக்கு எதிரான தொடரில் கிளாசன் இடம்பிடித்தார். அவர் 18 பிப்ரவரி 2018 அன்று இந்தியாவுக்கு எதிராக தென்னாப்பிரிக்காவுக்காக தனது முதல் பன்னாட்டு இருபது20 போட்டியில் விளையாடினார் பிப்ரவரி 21 அன்று, இந்தியாவுக்கு எதிரான இரண்டாவது போட்டியில் தனது முதல் பன்னாட்டு இருபது20 அரைசதம் அடித்தார். தென்னாப்பிரிக்கா 6 இலக்குகள் வித்தியாசத்தில் வெற்றி பெற்ற அந்தப் போட்டியில் அவர் 30 பந்துகளில் 3 பவுண்டரிகள் மற்றும் 7 சிக்ஸர்களுடன் 69 ஓட்டங்கள் எடுத்ததற்காக ஆட்ட நாயகனாகவும் தேர்ந்தெடுக்கப்பட்டார்.  
பிப்ரவரி 2018 இல், ஆஸ்திரேலியாவுக்கு எதிரான தொடருக்கான தென்னாப்பிரிக்காவின் தேர்வு அணியில் கிளாசென் பெயரிடப்பட்டார், ஆனால் விளையாடவில்லை. ஆகஸ்ட் 2019 இல், காயம் அடைந்த ரூடி செக்கன்டினது இடத்திற்குப் பதிலாக, இந்தியாவுக்கு எதிரான தொடருக்கான தென்னாப்பிரிக்காவின் தேர்வு அணியில் சேர்க்கப்பட்டார். அவர் 19 அக்டோபர் 2019 அன்று இந்தியாவுக்கு எதிராக தென்னாப்பிரிக்காவிற்காக தனது முதல் தேர்வுப் போட்டியில் விளையாடினார். 29 பிப்ரவரி 2020 அன்று, கிளாசென் ஆஸ்திரேலியாவுக்கு எதிராக ஆட்டமிழக்காமல் 123 ஓட்டங்கள் எடுத்து ஒருநாள் போட்டியில் தனது முதல் சதத்தை அடித்தார்.  
சனவரி 2021 இல், பாகிஸ்தானுக்கு எதிரான தொடருக்கான தென்னாப்பிரிக்கா பன்னாட்டு இருபது20 அணியின் தலைவராகக் கிளாசன் நியமிக்கப்பட்டார். ஏப்ரல் 2021 இல், பாகிஸ்தானுக்கு எதிரான தென்னாபிரிக்காவின் சொந்தத் தொடரில், டெம்பா பவுமா காயம் காரணமாக வெளியேறியதால் பன்னாட்டு இருபது20 அணித்தலைவராக மீண்டும் கிளாசென் நியமிக்கப்பட்டார். செப்டம்பர் 2021 இல், 2021 ஐசிசி ஆண்கள் இருபது20 உலகக் கோப்பைக்கான தென்னாப்பிரிக்கா அணியில் கிளாசன் இடம்பிடித்தார்.
# கல்யாண் சிங் குப்தா

**கல்யாண் சிங் குப்தா** (Kalyan Singh Gupta) இந்திய நாட்டைச் சேர்ந்த ஒரு சுதந்திர ஆர்வலர் மற்றும் சமூக சேவகர் ஆவார்.  
1923 ஆம் ஆண்டு இந்தியாவின் அரியானா மாநிலத்தில் பிறந்த இவர், தனது ஆரம்பக் கல்லூரிக் கல்வியை பஞ்சாப் மற்றும் டெல்லியில் முடித்தார், அந்த நேரத்தில் கல்யாண் சிங் குப்தா இந்திய சுதந்திரப் போராட்டத்தில் பங்கேற்றார், பின்னர் இலண்டன் பொருளாதாரப் பள்ளியில் சேர்ந்து முதுகலைப் பட்டம் பெற்றார். அரோல்ட்டு லாசுகியின் பயிற்சியில் இவர் தனது முதுகலைப் பட்டத்தைப் பெற்றார். 1951 ஆம் ஆண்டில் இந்தியாவுக்குத் திரும்பிய கல்யான் சிங் இந்தியா நியூசு குரோனிக்கிளில் பத்திரிகையாளராக தனது வாழ்க்கையைத் தொடங்கினார்.  
கல்யாண் சிங் குப்தா 23 சனவரி 2002 அன்று புது தில்லியில் தனது 79 ஆவது வயதில் காலமானார்
# ராமகிருஷ்ண இயக்க உறைவிடக் கல்லூரி, நரேந்திரபூர்

**இராமகிருஷ்ண இயக்க உறைவிடக் கல்லூரி, நரேந்திரபூர்** (*Ramakrishna Mission Residential College, Narendrapur*), இந்தியாவின் மேற்கு வங்காள மாநிலத்தின் தெற்கு 24 பர்கானா மாவட்டத்தில் உள்ள நரேந்திரபூர் எனும் நகரத்தில் அமைந்த தன்னாட்சிக் கல்லூரி ஆகும். இக்கல்லூரி இராமகிருசுண இயக்கத்தின் சார்பில் துறவி ஏகசித்தானந்தாவால் 1960ம் ஆண்டில் நிறுவப்பட்டது. இக்கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது. இக்கல்லூரியில் இளநிலை மற்றும் முதுநிலை படிப்புகள் கற்றுத்தரப்படுகிறது.இக்கல்லூரி ஆண்கள் மட்டும் படிக்கும் உண்டு-உறைவிடக் கல்லுரி ஆகும்.
# ராமகிருஷ்ண இயக்க உறைவிடக் கல்லூரி, நரேந்திரபூர்

## படிப்புகள்

மூன்றாண்டு இளநிலை கலை & அறிவியல் படிப்புகள் மற்றும் இரண்டாண்டு முதுநிலை கலை & அறிவியல் படிப்புகள் பயிற்றுவிக்கப்படுகிறது.
# அனசந்திரம்

**அனசந்திரம்** (*Anasandiram*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், சூளகிரி ஊராட்சி ஒன்றியம், மருதாண்டப்பள்ளி ஊராட்சிக்கு உட்பட்ட ஒரு சிற்றூர் ஆகும்.
# அனசந்திரம்

## அமைவிடம்

அனசந்திரமானது கிருஷ்ணகிரி- பெங்களூர் சாலையில் சூளகிரியில் இருந்து சுமார் ஆறு கிலோமீட்டர் தொலைவிலும், மாவட்ட தலைநகரான கிருஷ்ணகிரியிலிருந்து 37 கிலோமீட்டர் தொலைவிலும், மாநில தலைநகரான சென்னையிலிருந்து 292 கிலோமீட்டர் தொலைவிலும் உள்ளது.
# அனசந்திரம்

## பெருங்கற்காலச் சின்னங்கள்

அனசந்திரத்ல் பெருங்கற்காலத்தைச் சேர்ந்த கல்பதுக்கைகள் கண்டறியபட்டுள்ளன. இந்தக் கல்பதுக்கையில் மூடு கல்லில் குழிவடிவங்கள் உள்ளன. இந்த குழிவடிவங்கள் தேங்காய் சிரட்டையின் குழி அளவு உள்ளன. இவை மூடுகல் முழுவதும் சீரான இடைவெளியில் வெட்டப்பட்டுள்ளன. இதேபோன்ற குழிவடிவங்கள் வேடர் தட்டக்கலில் கண்டறியபட்ட கல்பதுக்கைகளிலும் காணப்படுகின்றன.
# டையமண்ட் துறைமுகம்

## போக்குவரத்து

தேசிய நெடுஞ்சாலை எண் 12 டையமண்ட் துறைமுகம் வழியாகச் செல்கிறது.கொல்கத்தாவின் புறநகர் பகுதியான சியால்டாவுடன், டையமண்ட துறைமுக நகரம் கொல்கத்தா புறநகர் தொடருந்துகளால் இணைக்கப்பட்டுள்ளது. இங்கு டையமண்ட துறைமுக தொடருந்து நிலையம் உள்ளது.
# டையமண்ட் துறைமுகம்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி
வார்டுகளும், வீடுகளும் கொண்ட
நகரத்தின் மக்கள் தொகை 41,802 ஆகும். அதில் ஆண்கள் 21050 மற்றும் பெண்கள் 20752 ஆக உள்ளனர். பாலின விகிதம் 1000 ஆண்களுக்கு 986 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 3688 ஆகவுள்ளனர். இதன் சராசரி எழுத்தறிவு 85.93%, ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 5221 மற்றும் 38 ஆகவுள்ளனர். இதன் மக்கள் தொகையில் இந்துக்கள் 85.98%, இசுலாமியர் 13.75% மற்றும் பிறர் 0.17% ஆகவுள்ளனர்.
# தைட்டானியம் டெட்ராலாக்டேட்டு

**தைட்டானியம் டெட்ராலாக்டேட்டு** (*Titanium tetralactate*) C<sub>12</sub>H<sub>20</sub>O<sub>12</sub>Ti என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். லாக்டிக் அமிலத்தின் தைட்டானிய உப்பு என்று இது வகைப்படுத்தப்படுகிறது.
# தைட்டானியம் டெட்ராலாக்டேட்டு

## தயாரிப்பு

காய்ச்சி வடிகட்டிய நீரில் டெட்ரா ஐசோபுரோப்பீனைல் தைட்டனேட்டுடன் லாக்டிக் அமிலத்தை சேர்த்து வினைபுரியச் செய்தால் தைட்டானியம் டெட்ராலாக்டேட்டு உருவாகிறது.
# தைட்டானியம் டெட்ராலாக்டேட்டு

## பயன்கள்

கொரிக்ரோம் என்ற வணிகப் பெயரில் தோல் தொழிலில் தைட்டானியம் டெட்ராலாக்டேட்டு ஒரு நிறங்கௌவிச் சாயமாகப் பயன்படுத்தப்பட்டது.
# சிகாமட் தொடருந்து நிலையம்

**சிகாமட் தொடருந்து நிலையம்** (ஆங்கிலம்: *Segamat Railway Station* மலாய்: *Stesen Keretapi Segamat*); சீனம்: 昔加末火车站) என்பது தீபகற்ப மலேசியா, ஜொகூர் மாநிலத்தின் வடக்குப் பகுதியில் சிகாமட் நகரில் உள்ள ஒரு தொடருந்து நிலையம் ஆகும். இந்த நிலையம் சிகாமட் மற்றும் அதன் சுற்றுப்புறங்களுக்குச் சேவை செய்கிறது.  
தீபகற்ப மலேசிய கிழக்கு கரை வழித்தடத்தில் (*KTM East Coast Railway Line*) முக்கிய நிலையங்களில் ஒன்றான சிகாமட் நிலையம் 1908-ஆம் ஆண்டின் தொடக்கத்தில் செயல்படத் தொடங்கியது. ஜொகூர் மாநிலத் தலைநகர் ஜொகூர் பாரு நகரத்தில் இருந்து 172 கி.மீ. வடக்கே உள்ளது.
# சிகாமட் தொடருந்து நிலையம்

## பொது

இந்த நிலையம் கேடிஎம் இண்டர்சிட்டி தொடருந்து சேவைகளையும் வழங்குகிறது. இந்த தொடருந்து நிலையத்தை ஒட்டி பேருந்து மற்றும் வாடகை வாகனங்களின் முனையமும் உள்ளது.
# சிகாமட் தொடருந்து நிலையம்

## வரலாறு

இந்த நிலையம் முதன்முதலில் 1908-ஆம் ஆண்டில் நிறுவப்பட்டது. 1924-ஆம் ஆண்டில், அதே இடத்தில் ஒரு பெரிய கட்டிடத்துடன் இந்த நிலையத்தின் தலைமைக் கட்டிடம் புனரமைப்பு செய்யப்பட்டது.  
இருப்பினும் இந்த நிலையம் 28 ஏப்ரல் 2021-இல் தன் செயல்பாடுகளை நிறுத்திக் கொண்டது; அத்துடன் தற்காலிகமாக 3.7 கி.மீ. தொலைவில் அமைக்கப்பட்ட சிகாமட் தற்காலிக தொடருந்து நிலையத்திற்கு மாற்றப்பட்டது.  
கிம்மாஸ்-ஜொகூர் பாரு இரட்டை கண்காணிப்பு மற்றும் மின்மயமாக்கல் திட்டத்தின் (*Gemas-Johor Bahru Double Tracking and Electrification Project*) ஒரு பகுதியாக, தற்போது ஒரு புதிய நிலையம் கட்டப் படுவதால் பழைய நிலையம் விரைவில் இடிக்கப்படலாம் என்றும் அறியப்படுகிறது.
# சிகாமட் தொடருந்து நிலையம்

## வரலாறு

### புதிய நிலையம்

ஜூன் 2023 நிலவரப்படி, புதிய நிலையம் கட்டி முடிக்கப்பட்டு விட்டது. தற்போது நிலையம் உள் மற்றும் வெளிப்புற விளக்கு அமைப்பு, பயணிகள் அறிவிப்பு அமைப்பு, தகவல் அமைப்பு மற்றும் சமிக்ஞை அமைப்பு ஆகியவற்றிற்காக சோதிக்கப்பட்டு வருகிறது.  
எவ்வாறாயினும், தற்போது மின்மயமாக்கப்பட்ட இரட்டைப் பாதை திட்டத்தின் ஒப்பீட்டளவில் மெதுவான முன்னேற்றம் காரணமாக, புதிய நிலையத்தின் திறப்புவிழா ஜூலை 2023 வரை தாமதமாகும் என்று எதிர்பார்க்கப்படுகிறது.
# சிகாமட் தொடருந்து நிலையம்

## வரலாறு

### சுற்றுவட்டார இடங்கள்

- சிகாமட் மாவட்ட தகவல் அலுவலகம் (*Segamat District Information Office*)
- கிலோமீட்டர் 0 (KM0) சிகாமட் நினைவுச்சின்னம் (*Kilometre Zero (KM0) Monument of Segamat*)
- சிகாமட் வட்டச்சுற்று வழி (*Segamat Roundabout*)
- சிகாமட் பேருந்து முனையம் (*Segamat Bus Terminal*)
- சிகாமட் வாடகை உந்து வண்டி முனையம் (*Segamat Taxi Terminal*)
- சிகாமட் பெரும் சந்தை (*Segamat Bazaar*)
- சிகாமட் மத்திய கடைவளாகம் (*Segamat Central Mall*)
# சிகாமட் தொடருந்து நிலையம்

## சிகாமட் நகரம்

சிகாமட் மாவட்டத்தில் அமைந்துள்ள நகரம்; ஜொகூர் மாநிலத் தலைநகரமான ஜொகூர் பாருவில் இருந்து 172 கி.மீ. வடக்கே உள்ளது. நெகிரி செம்பிலான், பகாங் ஆகியவை இந்த நகரத்தின் எல்லை மாநிலங்களாக அமைந்துள்ளன.  
இந்த நகரம் வேளாண்மைத் தொழிலைச் சார்ந்த நகரம் ஆகும். சுற்றியுள்ள நிலப் பகுதிகளில் (இ)ரப்பர், செம்பனை உற்பத்தி செய்யப் படுகின்றன. டுரியான் எனும் முள்நாறிப் பழத்திற்கு இந்த நகரம் பெயர் போனது.  
கோலாலம்பூர், ஜொகூர் பாரு, சிங்கப்பூர் ஆகிய மூன்று மாநகரங்களுக்கும் நடு மையத்தில் சிகாமட் நகரம் அமைந்து இருக்கிறது. சிகாமட் மாவட்டத்தின் பொருளாதார முன்னோடியாக விளங்குவது வேளாண்மை. சிகாமட் மாவட்ட மக்களில் 61.8 விழுக்காட்டினர் வேளாண்மையை நம்பி வாழ்கின்றனர்; தொழில் துறையில் 13.1 விழுக்காட்டினரும் அரசாங்கப் பணிகளில் 12.2 விழுக்காட்டினரும் ஈடுபட்டுள்ளனர்.
# டையமண்ட் துறைமுகம் மகளிர் பல்கலைக்கழகம்

**டையமண்ட் துறைமுகம் மகளிர் பல்கலைக்கழகம்** (*Diamond Harbour Women's University*), இந்தியாவின் மேற்கு வங்க மாநிலத்திலுள்ள தெற்கு 24 பர்கானா மாவட்டத்திலுள்ள டையமண்ட் துறைமுகம் நகரத்தில் அமைந்துள்ளது. இதுவே மேற்கு வங்க மாநிலத்தின் முதல் மகளிர் கலை & அறிவியல் பல்கலைக்கழகம் ஆகும். இது 28 சனவரி 2013 அன்று நிறுவப்பட்டது.
# ஜியோகெலோன்

***ஜியோகெலோன்*** (*Geochelone*) என்பது ஆமைகளின் பேரினமாகும். பொதுவான **ஆமைகள்** அல்லது **நில ஆமைகள்** என்றும் அழைக்கப்படும் *ஜியோகெலோன்* ஆமைகள் தெற்கு ஆசியாவில் காணப்படுகின்றன. இவை முதன்மையாகத் தாவரங்களை உண்கின்றன.
# ஜியோகெலோன்

## சிற்றினங்கள்

இந்த பேரினத்தில் தற்போது இரண்டு சிற்றினங்கள் உள்ளது.
| இந்திய நட்சத்திர ஆமை | *ஜியோகெலோன் எலிகன்சு* | இந்தியா, பாக்கித்தான் மற்றும் இலங்கை. |
| --- | --- | --- |
| பர்மிய நட்சத்திர ஆமை | *ஜியோகெலோன் பிளாட்டினோட்டா* | மியான்மர் |
பல ஆமை சிற்றினங்கள் சமீபத்தில் இந்தப் பேரினத்திலிருந்து நீக்கப்பட்டுள்ளன. முன்னர் வரையறுக்கப்பட்ட இந்த பேரினம் ஐந்து கிளைகளுடன் பலதொகுதி மரபு உயிரினத் தோற்றம் உடையதாக இருந்தது. இத்தொகுதியிலிருந்து நீக்கப்பட்ட ஆமைகளில் *அல்டாப்ராசெலிசு* (சீசெல்சு மற்றும் மடகாசுகர்), *ஆசுட்ரோசெலிசு* மற்றும் *சென்ட்ரோசெலிசு* (ஆப்பிரிக்கா) மற்றும் அழிந்துபோன *மெகாலோசெலிசு* (தெற்கு ஆசியா) ஆகியவை அடங்கும் . இந்த சிற்றினங்களின் வடிவங்கள் மற்றும் இடஞ்சார்ந்த தகுதியினை நினைவில் கொள்ளும் திறனுக்காகத் தனித்துவமானது. பாலூட்டிகளைப் போலவே, இந்த ஆமைகளும் தனது வழித்தடத்தினை நீண்ட கால நினைவகத்தில் நினைவில் வைத்துக் கொள்வதன் மூலம் திசைகளையும் பாதைகளையும் நினைவில் கொள்கின்றன.
# ஜியோகெலோன்

## புதைபடிவங்கள்

- † *ஜியோகெலோன் புருசார்டி* தெனெரிப் பெரும் ஆமை
- † *ஜியோகெலோன் வல்கனிகா* கிரான் கனேரியா பெரும் ஆமை
- † *ஜியோகெலோன் ரோபசுடா* மால்டா பெரும் ஆமை  
இந்திய நட்சத்திர ஆமையின் ஓட்டின் வடிவம் ஒரு *கோம்போக்கை* ஒத்திருக்கிறது, இதனால் ஆமை தலைகீழாகக் கவிழும்போது மிக எளிதாகத் திரும்ப அனுமதிக்கிறது.
# இலந்தனம் ஆக்சலேட்டு

**இலந்தனம் ஆக்சலேட்டு** (*Lanthanum oxalate*) La<sub>2</sub>(CO<sub>4</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். இலந்தனம் உலோகமும் ஆக்சாலிக் அமிலமும் சேர்ந்து வினைபுரிவதால் இலந்தனம் ஆக்சலேட்டு உருவாகிறது.
# இலந்தனம் ஆக்சலேட்டு

## தயாரிப்பு

அதிகப்படியான ஆக்சாலிக் அமிலத்துடன் கரையக்கூடிய லந்தனம் நைட்ரேட்டு சேர்த்து வினைபுரியச் செய்தால் இலந்தனம் ஆக்சலேட்டு உருவாகிறது.
::<chem>2La(NO3)3 + 3(COOH)2 -> La2(C2O4)3 + 6HNO3</chem>
மேலும், ஆக்சாலிக் அமிலத்துடன் லந்தனம் குளோரைடை வினைபுரியச் செய்தாலும் இது உருவாகிறது.
::<chem>2LaCl3 + 3H2C2O4 -> La2(C2O4)3 + 6HCl</chem>
# இலந்தனம் ஆக்சலேட்டு

## இயற்பியல் பண்புகள்

இலந்தனம்(III) ஆக்சலேட்டு நிறமற்ற படிகங்களாக உருவாக்கிறது. தண்ணீரில் மிகக்குறைவாகக் கரையக்கூடிய பண்பைக் கொண்டுள்ளது.  
பல்வேறு வகையான படிகநீரேற்றுகளாக இலந்தனம் ஆக்சலேட்டு உருவாகிறது. •n, இங்கு n = 1, 2, 3, 7, மற்றும் 10  
இவ்வாறு உருவான படிகநீரேற்றுகள் சூடுபடுத்தினால் சிதைவடைகின்றன.
# கொல்கத்தா பெருநகரப் பகுதி

**கொல்கத்தா பெருநகரப் பகுதி** (*Kolkata Metropolitan Area*), இந்தியாவின் மேற்கு வங்காள மாநிலத் தலைநகரான கொல்கத்தா பெருநகர் பகுதியானது, தில்லி, மும்பைக்கு அடுத்து இந்தியாவின் மூன்றாவது மக்கள் தொகை கொண்ட பகுதியாகும். கொல்கத்தா நகரத்தை மையமாகக் கொண்டுள்ள இப்பெருநகர் பகுதியில் கொல்கத்தா மாவட்டம், தெற்கு 24 பர்கானா மாவட்டம், வடக்கு 24 பர்கனா மாவட்டம், நதியா மாவட்டம், ஹவுரா மாவட்டம் மற்றும் ஹூக்லி மாவட்டங்களின் பகுதிகளைக் கொண்டுள்ளது. கொல்கத்தா பெருநகர மேம்பாட்டுக் குழுமம், கொல்கத்தா பெருநகரப் பகுதியின் வளர்ச்சிக்கு உதவுகிறது.  
கொல்கத்தா பெருநகரப் பகுதியானது 4 மாநகராட்சிகளும், 37 நகராட்சிகளும் கொண்டது.
# கொல்கத்தா பெருநகரப் பகுதி

## கொல்கத்தா பெருநகர பகுதிகள்

| அதிகார வரம்பு |
| --- |
# கொல்கத்தா பெருநகரப் பகுதி

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 1,886.67 சதுர கிலோ மீட்டர் பரப்புளவு கொண்ட கொல்கத்தா பெருநகரப் பகுதியின் மக்கள் தொகை 1,41, 12,536 ஆகும். இதன் மக்கள்தொகை அடர்த்தி ஒரு சதுர கிலோ மீட்டர் பரப்பளவில் 7,400 பேர் வாழ்கின்றனர்.
# கொல்கத்தா பெருநகரப் பகுதி

## இதனையும் காண்க

- கொல்கத்தா பெருநகர மேம்பாட்டுக் குழுமம்
- கொல்கத்தா
# கத்திரிநத்தம்

**கத்திரிநத்தம்** (*Kathirinatham*) என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் பாபநாசம் வட்டத்தில் உள்ள ஒரு கிராமம் ஆகும்.
# கத்திரிநத்தம்

## மக்கள்தொகை

2011 மக்கள்தொகை கணக்கெடுப்பின்படி, கத்திரிநத்தத்தில் 478 ஆண்கள் மற்றும் 510 பெண்கள் என மொத்தம் 988 பேர் உள்ளனர். பாலின விகிதம் 1067 ஆக இருந்தது. எழுத்தறிவு விகிதம் 67.72 ஆகும்.
# ஆமை வகைப்பாட்டியல் பணிக்குழு

**ஆமை வகைப்பாட்டியல் பணிக்குழு** (*Turtle Taxonomy Working Group*) என்பது பன்னாட்டு இயற்கைப் பாதுகாப்பு சங்கம் ஆமை மற்றும் நன்னீர் ஆமை நிபுணர் குழுவின் முறைசாரா பணிக்குழு ஆகும். இது பல முன்னணி ஆமை வகைப்பாட்டியல் வல்லுநர்களை உறுப்பினர்களாகக் கொண்டுள்ளது. பல ஆண்டுகளாகத் தனிப்பட்ட பங்கேற்பாளர்களால் மாறுபட்ட பங்கேற்புடன் செயல்பட்டு வருகின்றது.
# ஆமை வகைப்பாட்டியல் பணிக்குழு

## பணிகள்

ஆமை வகைப்பாட்டியல் பணிக்குழு 2007ஆம் ஆண்டு முதல் வாழுகின்ற மற்றும் சமீபத்தில் அழிந்துபோன ஆமைகளின் வருடாந்திர சரிபார்ப்புப் பட்டியலைத் தயாரித்துவருகிறது. ஆமை வகைப்பாட்டியல் தொடர்பாக முன்மொழியப்பட்ட மாற்றங்களை ஆலோசிக்கிறது. மேலும் சரிபார்ப்புப் பட்டியலில் தொடர்ச்சியான முன்மொழியப்பட்ட மாற்றங்களை ஏற்றுக்கொள்வது, நிராகரிப்பது அல்லது இடைநிறுத்துவது பற்றி தன் பரிசீலனையை விவரிக்கிறது. சரிபார்ப்புப் பட்டியலின் சமீபத்திய பதிப்புகள், ஆமை உயிரினக்குழுக்களின் அனைத்து அசல் விளக்கங்களுக்கும் முழு முதன்மையான ஒத்த சொற்கள் மற்றும் மேற்கோள்கள் மற்றும் பொருந்தக்கூடிய ஒவ்வொரு இனத்தின் சி.ஐ.டி.யி.எசு. மற்றும் பன்னாட்டு இயற்கைப் பாதுகாப்புச் சங்கத்தின் செம்பட்டியல் காப்பு நிலைகளையும் உள்ளடக்கியுள்ளது.
# கடல் உயிரினங்களின் உலகப் பதிவு

**கடல் உயிரினங்களின் உலகப் பதிவு** (*World Register of Marine Species*) என்பது ஒரு வகைப்பாட்டியல் தரவுத்தளமாகும், இது கடல் வாழ் உயிரினங்களின் பெயர்களின் அதிகாரப்பூர்வ மற்றும் விரிவான பட்டியலை வழங்குவதை நோக்கமாகக் கொண்டுள்ளது.
# கடல் உயிரினங்களின் உலகப் பதிவு

## உள்ளடக்கம்

பதிவேட்டின் உள்ளடக்கம் உயிரினத்தின் ஒவ்வொரு குழுவிலும் அறிவியல் நிபுணர்களால் திருத்தப்பட்டுப் பராமரிக்கப்படுகிறது. இந்த தரவுத்தளத்தின் தரத்தினை வகைப்பாட்டியல் வல்லுநர்கள் கட்டுப்படுத்துகிறார்கள். இத்தரவுத் தள தகவல்கள் முதன்மை அறிவியல் ஆய்விதழ் கட்டுரைகளிலிருந்தும் சில வெளிப்புற பிராந்திய மற்றும் உயிரலகின்-குறிப்பிட்ட தரவுத்தளங்களிலிருந்தும் சேகரிக்கப்படுகிறது. கடல் உயிரினங்களின் உலகப் பதிவு அனைத்து கடல் உயிரினங்களின் சரியான பெயர்களைப் பராமரிக்கிறது. ஆனால் ஒத்த சொற்கள் மற்றும் தவறான பெயர்கள் பற்றிய தகவலையும் வழங்குகிறது. புதிய இனங்கள் தொடர்ந்து வகைப்பாட்டியலாளர்களால் கண்டுபிடிக்கப்பட்டு விவரிக்கப்படுவதால், பதிவேட்டைப் பராமரிப்பது தொடர்ச்சியான பணியாக உள்ளது. புதிய ஆராய்ச்சி தொடர்ந்து வெளியிடப்படுவதால், தற்போதுள்ள உயிரினங்களின் பெயரிடல் மற்றும் வகைப்பாட்டியல் அவ்வப்போது திருத்தப்படுகிறது அல்லது மாற்றப்படுகிறது.  
கடல் உயிரினங்களின் உலகப் பதிவு உள்ளடக்கத்தின் துணைக்குழுக்களும் உள்ளன. மேலும் இவை தனிப் பக்கங்களையும் மற்றும் இவற்றின் சொந்த முகப்பு/தொடக்கப் பக்கங்களை "துணைப்பதிவேடாக" கொண்டிருக்கின்றன. அதாவது *கடல் அகந்தோசெபாலாவின் உலக பட்டியல்*, *ஆக்டினியாரியாவின் உலக பட்டியல்*, *உலக ஆம்பிபோடா தரவுத்தளம்*, *உலக துளையுடலி* மற்றும் பல. திசம்பர் 2018 நிலவரப்படி, இதுபோன்ற 60 வகைப்பாட்டியல் துணைப் பதிவுகள் உள்ளன. இவற்றில் தற்போது கட்டுமானத்தில் உள்ள பல துணைப்பதிவுகளும் அடங்கும். இரண்டாவது வகை துணைப் பதிவுகள்*, கடல் இனங்களின் ஆப்பிரிக்கப் பதிவு*, *கடல் உயிரினங்களின் பெல்ஜியப் பதிவு*, போன்ற பிராந்திய இனங்கள் தரவுத்தளங்களை உள்ளடக்கியது. மூன்றில் ஒரு பகுதி *ஆழ்கடல் இனங்களின் உலகப் பதிவு*, *உலகப் பதிவு, அறிமுகப்படுத்தப்பட்ட கடல் இனங்கள் போன்றவை போன்ற* கருப்பொருள் துணைக்குழுக்களைக் கொண்டுள்ளது. எல்லா நிகழ்வுகளிலும், அடிப்படைத் தரவுகள் எளிதாகப் பராமரிப்பு மற்றும் தரவு நிலைத்தன்மைக்காகக் கடல் உயிரினங்களின் உலகப் பதிவு தரவு அமைப்பின் ஒரு பகுதியாக மட்டுமே உள்ளிடப்பட்டிருக்கும். மேலும் இவை தொடர்புடைய துணைப் பதிவு அல்லது துணைப் பதிவுகளின் பின்னணியில் தேவைக்கேற்ப மீண்டும் காட்டப்படும். .  
சில துணைப் பதிவாளர்கள் கடல் உயிரினங்களின் உலகப் பதிவின் அசல் "கடல்" கருத்துக்கு அப்பால் உள்ளடக்கத்தை விரிவுபடுத்துவதன் மூலம் நன்னீர் அல்லது நிலவாழ் உயிரலகுகளை உள்ளடக்கியதன் மூலம் இவற்றின் ஆர்வமுள்ள பகுதியில் முழுமை பெறுகின்றன. இணையவழி தேடல் இடைமுகத்தில் பொருத்தமான விருப்பங்களைத் தேர்ந்தெடுப்பதன் மூலம் இத்தகைய பதிவுகளைக் கடல் உயிரினங்களின் உலகப் பதிவின் நிலையான தேடலிலிருந்து விலகலாம்.
# கடல் உயிரினங்களின் உலகப் பதிவு

## வரலாறு

கடல் உயிரினங்களின் உலகப் பதிவு 2008-ல் நிறுவப்பட்டது. ஐரோப்பியக் கடல் உயிரினங்களின் பதிவு மற்றும் யுனெஸ்கோ-பன்னாட்டுக் கடல் குழுமம் கடல் உயிரினங்களின் பதிவு ஆகியவற்றிலிருந்து பெறப்பட்ட தகவல்களுடன் மேம்பட்டது. இது லைடனில் உள்ள தேசிய இயற்கை வரலாற்று அருங்காட்சியகத்தில் ஜேக்கப் வான் டெர் லேண்டால் (மற்றும் பல சக ஊழியர்களால்) தொகுக்கப்பட்டது. இது முதன்மையாக ஐரோப்பிய ஒன்றியத்தால் நிதியளிக்கப்படுகிறது மற்றும் பெல்ஜியத்தின் ஆஸ்டெண்டில் உள்ள பிளாண்டர்ஸ் சமுத்தரவியல் நிறுவனம் மூலம் நடத்தப்படுகிறது. உலகளாவிய பல்லுயிர் தகவல் வசதி மற்றும் உயிரி கலைக்களஞ்சியம் உட்படப் பல பல்லுயிர் திட்டங்களுடன் கடல் உயிரினங்களின் உலகப் பதிவு முறையான ஒப்பந்தங்களை ஏற்படுத்தியுள்ளது. 2008ஆம் ஆண்டில், கடல் உயிரினங்களின் உலகப் பதிவு அனைத்து கடல் உயிரினங்களின் புதுப்பித்த பதிவை 2010ஆம் ஆண்டிற்குள் முடிக்க வேண்டும் என்று கூறியது.  
பிப்ரவரி 2018 நிலவரப்படி, கடல் உயிரினங்களின் உலகப் பதிவு 480,931 கடல் இனங்களின் பெயர்களுக்கான பட்டியல்களைக் கொண்டுள்ளது (இணைச் சொற்கள் உட்பட). இவற்றில் 240,633 செல்லுபடியாகும் கடல் சிற்றினங்கள் (95% சரிபார்க்கப்பட்டது) உள்ளன. ஏறக்குறைய 240,000க்கும் மேற்பட்ட கடல் உயிரினங்கள் ஒவ்வொன்றிற்கும் ஒரு பட்டியலை வைத்திருப்பதே இத்தளத்தின் குறிக்கோள்.  
பிளாண்டர்சு சமுத்தரவியல் நிறுவன பொதுவான உள்கட்டமைப்பைப் பயன்படுத்தி கடல் மற்றும் கடல் அல்லாத வகைகளின் இடைக்கால பதிவேட்டையும் வழங்குகிறது.  
2021-ல், முதன்முறையாக, இந்தத் தரவுத்தளத்தின் மூலம் சிற்றினம் ஒன்றிற்குப் பெயரிடப்பட்டது:† *வார்ம்சினா* <small>ஹார்ஜௌசர் & லாண்டவ், 2021</small> .
# கடல் உயிரினங்களின் உலகப் பதிவு

## வரலாறு

### உலக எக்கினாய்டியா தரவுத்தளம்

உலக எக்கினாய்டியா தரவுத்தளம் 27 பிப்ரவரி 2015 அன்று உலகளாவிய பல்லுயிர் தகவல் வசதியுடன் பட்டியலிடப்பட்டது. ஆனால் பின்னர் நிராகரிக்கப்பட்டது.
# கடல் உயிரினங்களின் உலகப் பதிவு

## மேலும் பார்க்கவும்

- மீன்களின் பட்டியல்
- கடல் உயிர் தொகைக்கண்க்கீடு
# பார்குதியா

**பார்குதியா** (*Barkudia*) என்பது இந்தியாவிலேயே அதிகம் அறியப்படாத அரணை பேரினம் ஆகும். பல்லி வகையினைச் சார்ந்த இந்த அரணைகள், பகுதி-புதைந்து வாழும் விலங்காகும். இது இந்தியாவின் கிழக்கு கடற்கரையின் கடலோரப் பகுதிகளில் வாழ்கின்றன என்று கருதப்படுகிறது. ஒரு சில பழமையான வகைப்பாட்டியல் நூல்களைத் தவிர, இந்த பேரினத்தின் இயற்கை வரலாறு பற்றி எதுவும் தெரியவில்லை.  
இந்தப் பேரினத்தின் கீழ் இரண்டு சிற்றினங்கள் உள்ளன:  
- *பார்குதியா இன்சுலாரிசு* <small>அன்னாண்டலே, 1917</small> — மதராசு புள்ளி அரணை, சர்கார் கடற்கரையில் காணப்படுகிறது (மாதிரி இனங்கள்)
- *பார்குதியா மெலனோசுடிக்டா* <small>(ஷ்னெய்டர், 1801)</small> — விசாகப்பட்டினம் காலில்லா அரணை, ரஸ்ஸலின் கால் இல்லாத அரணை, சர்கார் கடற்கரையின் சில பகுதிகளில்
# இராதிகா வெமுலா

**இராதிகா வெமுலா** (*Radhika Vemula*) இந்திய நாட்டைச் சேர்ந்த ஒரு தலித் உரிமைப் போராளியாவார். இவர் சாதி அடிப்படையிலான பாகுபாடுகளுக்கு எதிராகவும் போராடுகிறார்.  
2016 ஆம் ஆண்டு ஐதராபாத்து பல்கலைக்கழகத்தில் தற்கொலை செய்து கொண்ட அம்பேத்கர் மாணவர் சங்கத் தலைவரான இவரது மகன் உரோகித்து வெமுலா தொடங்கிய பணியை இவர் தொடர்கிறார். உரோகித்தின் தற்கொலை நிகழ்வு இந்தியா முழுவதும் சீற்றத்தைத் தூண்டியது. தலித் பாகுபாட்டின் ஒரு நிகழ்வாக பரவலான ஊடக கவனத்தையும் பெற்றது. ஐதராபாத்து பல்கலைக்கழகத்தில் நடந்த போராட்டத்தின் போது, இராதிகா வெமுலா மற்றும் பிற மாணவர்களை இவரது மகனின் முதலாம் ஆண்டு நினைவு நாளில் காவல்துறையினர் கைது செய்தனர். பல்கலைக்கழகங்கள் மற்றும் பிற உயர்கல்வி நிறுவனங்களில் சாதிப் பாகுபாடுகளை ஒழிக்க இராதிகா முயல்கிறார்.
# இராதிகா வெமுலா

## குடும்பம்

இராதிகா வெமுலாவிற்கு மூத்த மகன் ரோகித்து, இளைய மகன் இராசா மற்றும் மகள் நிலீமா ஆகிய மூன்று குழந்தைகள் உள்ளனர்..
# சிவா விஷ்ணு கோயில்

**சிவா விஷ்ணு கோயில்** என்பது இந்துக் கோயிலின் கருவறைகளில் வீற்றிருக்கும் மூலவர் தெய்வங்கள் தனித்தனியாக சிவன் (லிங்கத் திருமேனி) மற்றும் பெருமாள் அம்சங்களாக இருக்கும் பட்சத்தில், அக்கோயில் சிவா விஷ்ணு கோயில் என்றழைக்கப்படுகிறது. அந்த அம்சங்களானது வெவ்வேறு திருநாமங்கள் கொண்டு காணப்படுகின்றன. சைவ வைணவ ஒற்றுமைக்கு உதாரணமாக விளங்கும் சிவா விஷ்ணு கோயில்கள் பரவலாக, ஆனால் எண்ணிக்கையில் குறைவாக தமிழ்நாட்டில் காணப்படுகின்றன.  
தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிற சென்னையிலுள்ள தியாகராய நகர் சிவா விஷ்ணு கோயில், சென்னையிலுள்ள அண்ணா நகர் மேற்கு விரிவு புறநகர்ப் பகுதியில் அமைந்துள்ள சென்னை சிவாவிஷ்ணு கோயில் மற்றும் திருவள்ளூர் மாவட்டத்திலுள்ள காக்களூர் பகுதியில் அமைந்துள்ள ஜல நாராயணப் பெருமாள் குடிகொண்டுள்ள காக்களூர் சிவா விஷ்ணு கோயில் ஆகியவை சில முக்கியமான சிவா விஷ்ணு கோயில்களாகும்.  
ஆஸ்திரேலியா நாட்டின் மெல்பேர்ண் சிவா விஷ்ணு கோயில், சைவ வைணவ ஒற்றுமைக்கு எடுத்துக்காட்டாக விளங்கும் ஒரு சிவா விஷ்ணு கோயிலாகும்.
# விவேகானந்தா நகர் உள்விளையாட்டு வளாகம்

**விவேகானந்தா நகர் உள்விளையாட்டு வளாகம்** (*Vivekananda Nagar Indoor Sports Complex*) இந்தியாவின் மகாராட்டிர மாநிலம் நாக்பூரில் அமைந்துள்ளது. மேசைப் பந்து, இறகுப்பந்து போன்ற போட்டிகளுக்காக நாக்பூர் நகராட்சி ஆணையத்தால் ஒதுக்கப்பட்ட 3.5 ஏக்கர் நிலத்தில் விளையாட்டரங்கம் கட்டப்பட்டது. இந்த மைதானத்தில் 5,000 பேர் அமரும் வசதி உள்ளது. பல அரசியல் நிகழ்வுகள், இசை நிகழ்ச்சிகள் மற்றும் பூப்பந்து, கூடைப்பந்து, புல்வெளி டென்னிசு போன்ற விளையாட்டு நிகழ்வுகள் இங்கு நடைபெறுகின்றன.  
300 இரு சக்கர வாகனங்கள் மற்றும் 50 நான்கு சக்கர வாகனங்கள் நிறுத்துமிடத்துடன் 3 603 சதுர மீட்டர் பரப்பளவில் உள்ள இந்த அரங்கம் நகரின் இரண்டாவது உள்ளரங்க அரங்கமாகும். தென்மேற்கு நாக்பூரில் உள்ள இந்த முதல் விளையாட்டு மைதானத்தில் சிற்றுண்டிச்சாலை, நிர்வாக அலுவலகம் மற்றும் உடை மாற்றும் அறைகள் மற்றும் கழிப்பறைகள் ஆகியவை உள்ளன. இதன் கட்டுமானத்திற்காக 3 கோடி செலவானது.
# ஈருறுப்புச் சார்பு

கணிதத்தில், **ஈருறுப்புச் சார்பு** (*binary function*) (**இருமாறி சார்பு** அல்லது **இரண்டு மாறிகளின் சார்பு** என்றும் அழைக்கப்படுகிறது) என்பது இரண்டு உள்ளீடுகளைக் கொண்ட சார்பு ஆகும். அதாவது,  
: <math>\,f \colon X \times Y \rightarrow Z</math> என வரையறுக்கக்கூடியபடி <math>X, Y, Z</math> கணங்கள் இருக்குமானால் <math>f</math> ஒரு ஈருறுப்புச் சார்பாகும்.  
இங்கு <math>X \times Y</math> என்பது <math>X</math>, <math>Y.</math><nowiki/>இன்கார்ட்டீசியன் பெருக்கற்பலனாகும்.
# ஈருறுப்புச் சார்பு

## மாற்று வரையறைகள்

- கணக் கோட்பாட்டில், ஈருறுப்புச் சார்பானது <math>X \times Y \times Z</math> என்ற கார்ட்டீசியன் பெருக்கற்பலனின் உட்கணமாகக் கொள்ளப்படுகிறது. இங்கு, <math>f(x,y) = z</math> என "இருந்தால், இருந்தால் மட்டுமே" <math>(x,y,z)</math> ஆனது, சார்பைக் குறிக்கும் உட்கணத்தில் இருக்கும்.  
மறுதலையாக, <math>x \in X</math> , <math>y \in Y</math> எனும்போது <math>(x,y,z)</math> ஆனது <math>R</math> இல் உள்ளவாறு ஒரு தனித்துவமான <math>z \in Z</math> "இருந்தால், இருந்தால் மட்டுமே" <math>R</math> என்ற உட்கணமானது ஒரு ஈருறுப்புச் சார்பை வரையறுக்கும். மேலும் <math>f(x,y)</math> = <math>z</math> எனவும் வரையறுக்கப்படும்.  
- <math>X \times Y</math> இலிருந்து <math>Z</math> க்கு அமைந்த ஒரு எளிய ஈருறுப்புச் சார்பை வரையறுக்கலாம். இந்த முறையில் வரையறை செய்யும்போதும் <math>f((x,y))</math> க்குப் பதிலாக <math>f(x,y)</math> என்றே எழுதப்படுகிறது. (அதாவது, ஒரே சோடி அடைப்புக்குறிகள் சார்பின் செயற்பாடு, வரிசைப்படுத்தப்பட்ட சோடியின் அமைப்பு ஆகிய இரண்டையும் குறிக்கப் பயன்படுத்தப்படுகின்றன. )
# ஈருறுப்புச் சார்பு

## எடுத்துக்காட்டுகள்

- முழு எண்களின் வகுத்தல் ஒரு ஈருறுப்புச் சார்பாகும்:  
:<math>\Z</math> முழு எண்களின் கணம்;
: <math>\N^+</math> இயல் எண்களின் கணம் (பூச்சியம் தவிர);
: <math>\Q</math> விகிதமுறு எண்களின் கணம் எனில் வகுத்தல் பின்வரும் ஈருப்புச் சார்பாக அமையும்:
::<math>f:\Z \times \N^+ \to \Q</math>.  
- உட்பெருக்கங்கள் ஈருறுப்புச் சார்புகளாக அமையும். மேலும்
:<math>(x,y)\mapsto x^\mathrm{T}My</math> என்றமையும் சார்புகள் ஈருறுப்புச் சார்புகளாகும்.
:இங்கு **', **' -பொருத்தமான அளவைகொண்ட மெய்-மதிப்பு திசையன்கள்; ** ஒரு அணி.
: ஒரு நேர்ம வரைவுள்ள அணி எனில், இச்சார்பு உட்பெருக்கமாக இருக்கும்.
# ஈருறுப்புச் சார்பு

## இரு மெய்யெண் மாறிச் சார்புகள்

<math>\mathbb{R}^2</math> இன் உட்கணத்தை ஆட்களமாகக்கொண்ட சார்புகளும் இரு மாறிகளிலமைந்த சார்புகளாகவே கொள்ளப்படுகின்றன. அதாவது ஒரு சார்பின் ஆட்களம் இரு கணங்களின் கார்ட்டீசியன் பெருக்கற்பலனாக இல்லாவிட்டாலும் அச்சார்பு இரு மாறிகளிலமைந்த சார்பாகவே எடுத்துக்கொள்ளப்படுகிறது.
# ஈருறுப்புச் சார்பு

## சாதாரண சார்புகளுக்கான கட்டுப்பாடுகள்

ஈருறுப்புச் சார்பிலிருந்து ஒரு மாறியிலமைந்த சாதாரண சார்பு ஒன்றைப் பெற முடியும்.  
<math>x \in X</math> எனில், <math>Y</math> இலிருந்து <math>Z</math>க்கு வரையறுக்கப்படும் சார்பு ( <math>f^x</math>, அல்லது <math>f(x,\cdot)</math>):<blockquote><math>f^x(y) = f(x,y)</math>. </blockquote>*இதேபோல் <math>y \in Y</math> எனில், <math>X</math> இலிருந்து <math>Z</math> க்கு வரையறுக்கப்படும் சார்பு (<math>f_y</math>, அல்லது <math>f(\cdot,y)</math>):<blockquote> <math>f_y(x) = f(x,y)</math> . </blockquote>
# ஈருறுப்புச் சார்பு

## பொதுமைப்படுத்தல்கள்

- சார்புகள் தொடர்பான பல்வேறு கருத்துருக்களை ஈருறுப்புச் சார்புகளுக்கும் பொதுமைப்படுத்தப்படலாம்:  
எடுத்துக்காட்டாக,
- ஈருறுப்புச் சார்பான வகுத்தல் ஒரு *முழுகோப்பு* ஆகும். ஏனெனில் ஒவ்வொரு விகிதமுறு எண்ணையும் ஒரு முழு எண் மற்றும் ஒரு இயல் எண்ணின் விகிதமாக எழுதலாம்.  
- இதேபோல *f* <sup>*x*</sup> மற்றும் *f* <sub>*y*</sub> இரண்டும் எப்போதும் உள்ளிடு கோப்புகளாக இருப்பதால் வகுத்தல் ஒவ்வொரு உள்ளீட்டிற்கும் தனித்தனியாக உள்ளிடு கோப்பாக இருக்கும்.  
ஆனால் வகுத்தலானது இரண்டு மாறிகளிலும் ஒரே சமயத்தில் உள்ளிடுகோப்பாக இருக்காது.
:எடுத்துக்காட்டு:
:<blockquote> *f* (2,4) = *f* (1,2).</blockquote>  
- பகுதி ஈருறுப்பு சார்புகளையும் கருத்தில் கொள்ளலாம். இவற்றை குறிப்பிட்ட உள்ளீடு மதிப்புகளுக்கு மட்டுமே வரையறுக்க முடியும்.
:எடுத்துக்காட்டாக:
: **N** ஐ பூச்சியம் உட்பட அனைத்து இயல் எண்களின் கணமாக எடுத்துக்கொண்டால், வகுத்தலை **Z** மற்றும் **N** இலிருந்து **Q** க்கு வரையறுக்கப்படும் பகுதி ஈருறுப்புச் சார்பாகக் கொள்ளலாம். ஆனால் இரண்டாவது உள்ளீடு பூச்சியமாக இருக்கும்போது வகுத்தல் சார்பு வரையறுக்கப்படவில்லை.  
- *X*, *Y*, மற்றும் *Z* ஆகிய மூன்றும் சம கணங்களாக இருந்தால் ஈருறுப்புச் செயலியானது ஈருறுப்புச் சார்பாக இருக்கும். இயற்கணித அமைப்புகளை வரையறுக்க ஈருறுப்புச் செயலிகள் பெரும்பாலும் பயன்படுத்தப்படுகின்றன.
# காக்களூர் சிவா விஷ்ணு கோயில்

**காக்களூர் சிவா விஷ்ணு கோயில்** என்பது இந்திய தீபகற்பத்தின் தமிழ்நாடு மாநிலத்தில் திருவள்ளூர் மாவட்டத்தின் காக்களூர் புறநகர்ப் பகுதியில் அமைந்துள்ள ஒரு சிவா விஷ்ணு கோயில் ஆகும்.  
கடல் மட்டத்திலிருந்து சுமார் 98 மீட்டர் உயரத்தில் அமைந்துள்ள காக்களூர் சிவா விஷ்ணு கோயிலின் புவியியல் ஆள்கூறுகள், ஆகும்.  
இக்கோயிலின் சைவ சன்னதிகளில் இறைவன் புஷ்பவனேசுவரர் என்றும் இறைவி பூங்குழலி தாயார் என்றும் குறிப்பிடப்படுகின்றனர். வைணவ சன்னதிகளில், இறைவன் ஜல நாராயணப் பெருமாள் என்றும், இறைவி ஜல நாராயணி என்றும் அழைக்கப்படுகின்றனர். ஒவ்வொரு மாதமும் ஏகாதசி அன்று நெல்லிக்கனி பூசை என்ற சிறப்புப் பூசை ஒன்று நடத்தப்படுகிறது.
# ந. நல்லுசாமி

**ந. நல்லுசாமி** (N. Nallusamy) என்பவர் ஒரு தமிழக அரசியல்வாதியாவார். இவர் கரூர் மாவட்டம், குளித்தலை அருகே உள்ள ஓசலூரில் பிறந்தவர். 1984 ஆம் ஆண்டு சட்டமன்ற தேர்தலில் திருச்சிராப்பள்ளி-II தொகுதியில் அ.தி.மு.க சார்பில் போட்டியிட்டு வென்று தமிழக அமைச்சரவையில் வீட்டு வசதித் துறை அமைச்சராக பொறுப்பு வகித்தார். இவர் காவேரி மகளிர் கல்லூரி மற்றும் காவேரி பொறியியல் தொழில்நுட்பக் கல்லூரிகளின் நிறுவனரும் ஆவார்.
# தியாகராய நகர் சிவா விஷ்ணு கோயில்

**தியாகராய நகர் சிவா விஷ்ணு கோயில்** என்பது இந்திய தீபகற்பத்தின் தமிழ்நாடு மாநிலத்தில் சென்னை மாவட்டத்தின் தியாகராய நகர் புறநகர்ப் பகுதியில் அமைந்துள்ள ஒரு சிவா விஷ்ணு கோயில் ஆகும்.  
கடல் மட்டத்திலிருந்து சுமார் 56 மீட்டர் உயரத்தில் அமைந்துள்ள தியாகராய நகர் சிவா விஷ்ணு கோயிலின் புவியியல் ஆள்கூறுகள், ஆகும்.  
தமிழ்நாடு அரசின் இந்து சமய அறநிலையத் துறை கட்டுப்பாட்டில் இக்கோயில் இயங்குகிறது.
# அர்யமான்

**அர்யமான்** (**Aryaman**) வேத கால தேவர்களில் ஒருவர். மேலும் இவர் 12 ஆதித்தர்களில் ஒருவராவர். "வாழ்க்கையின் கூட்டாளி", "நெருங்கிய நண்பர்", "விளையாட்டுத் தோழன்" அல்லது "தோழர்" என இவர் குறிக்கப்படுகிறார்.இவர் காசியபர்-அதிதி தம்பதியரின் மூன்றாவது மகன் ஆவார். இவர் வேத கால மக்களின் குதிரைகள், பால்வெளி மற்றும் செல்வதிற்கு பாதுகாவலராக அறியப்படுகிறார்.
ஆர்யமான் வருணன்-மித்திரன்இவர் பகன், பிரகஸ்பதி, பிற ஆதித்தர்கள் மற்றும் அசுரர்களுடன் அறியப்படுகிறார்.
# அர்யமான்

## இதனையும் காண்க

- ஆதித்தர்கள்